Document ID: 32014R0518

REGOLAMENT TA' DELEGA TAL-KUMMISSJONI (UE) Nru 518/2014
tal-5 ta' Marzu 2014
li jemenda r-Regolamenti Delegati tal-Kummissjoni (UE) Nru 1059/2010, (UE) Nru 1060/2010, (UE) Nru 1061/2010, (UE) Nru 1062/2010, (UE) Nru 626/2011, (UE) Nru 392/2012, (UE) Nru 874/2012, (UE) Nru 665/2013, (UE) Nru 811/2013 u (UE) Nru 812/2013 dwar it-tikkettar ta' prodotti b'rabta mal-enerġija fuq l-Internet
(Test b'rilevanza għaż-ŻEE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat id-Direttiva 2010/30/UE tal-Parlament Ewropew u tal-Kunsill tad-19 ta' Mejju 2010 dwar l-indikazzjoni permezz ta' ttikkettar u l-informazzjoni standard tal-prodott dwar il-konsum tal-enerġija u riżorsi oħra minn prodotti marbutin mal-enerġija (1), u b'mod partikolari l-Artikoli 7 u 10 tagħha,
Billi:
(1)
Id-Direttiva 2010/30/UE tesiġi li l-Kummissjoni tistabbilixxi d-dettalji dwar it-tikkettar ta' prodotti b'rabta mal-enerġija permezz ta' atti delegati li fihom miżuri li jiżguraw li l-utenti finali potenzjali jingħataw l-informazzjoni speċifikata fuq it-tikketta u fl-iskeda tal-prodott fil-każ ta' bejgħ mill-bogħod, inkluż il-bejgħ bil-posta, permezz ta' katalgu, il-kummerċjalizzazzjoni televiżiva jew permezz tal-Internet.
(2)
Bħalissa, huwa speċifikat li fil-każ ta' bejgħ mill-bogħod l-informazzjoni fuq it-tikketta għandha tiġi ppreżentata f'ordni speċifika. Madanakollu, bħalissa ma hemm ebda rekwiżit li t-tikketta nfisha jew l-iskeda tal-informazzjoni tal-prodott jintwerew. Għaldaqstant, l-abbiltà tal-utenti finali li jieħdu deċiżjonijiet infurmati aħjar dwar ix-xiri tagħhom hija affettwata fil-każ tal-bejgħ mill-bogħod għaliex la huma ggwidati mill-iskala tal-kulur tat-tikketta, u anqas mhuma mgħarrfin dwar liema klassi ta' tikkettar tal-enerġija huwa l-aħjar għall-grupp tal-prodotti jew mogħtija l-informazzjoni addizzjonali li tinsab fl-iskeda.
(3)
Il-bejgħ mill-bogħod permezz tal-Internet qiegħed isir dejjem aktar sehem sinifikanti tal-bejgħ ta' prodotti relatati mal-enerġija. Meta jsir bejgħ permezz tal-Internet, huwa possibbli li tintwera t-tikketta u l-iskeda mingħajr ma jiddaħħal piż amministrattiv addizzjonali. Għaldaqstant, il-fornituri għandhom juru t-tikketta u l-iskeda meta jbiegħu permezz tal-Internet.
(4)
Biex it-tikketta u l-iskeda jintwerew fuq l-Internet, il-fornituri għandhom jagħtu lin-negozjanti verżjoni elettronika tat-tikketta u l-iskeda għal kull mudell ta' prodott relatat mal-enerġija, eż. billi jagħmluhom disponibbli fuq sit fejn dawn jistgħu jitniżżlu min-negozjanti.
(5)
Biex jiġu implimentati r-rekwiżiti ta' dan ir-Regolament bħala parti miċ-ċikli normali tan-negozju, il-fornituri għandhom ikunu obbligati li jagħmlu t-tikketta u l-iskeda disponibbli elettronikament għal mudelli ġodda biss, inklużi aġġornamenti ta' mudelli eżistenti, li f'termini prattiċi jfisser dawk b'identifikatur ġdid tal-mudell. Għal mudelli eżistenti, l-provvista ta' tikketta u skeda elettroniċi għandha tkun fuq bażi personali.
(6)
Peress li l-wiri tat-tikketta u l-iskeda ħdejn il-prodott jista' jeħtieġ iktar spazju fuq l-iskrin, għandu jkun permess li dawn jintwerew permezz ta' wiri ta' ħaġa ġo oħra.
(7)
Ir-Regolamenti Degelati tal-Kummissjoni (UE) Nru 1059/2010 (2), (UE) Nru 1060/2010 (3), (UE) Nru 1061/2010 (4), (UE) Nru 1062/2010 (5), (UE) Nru 626/2011 (6), (UE) Nru 392/2012 (7), (UE) Nru 874/2012 (8), (UE) Nru 665/2013 (9), (UE) Nru 811/2013 (10) u (UE) Nru 812/2013 (11), għandhom għaldaqstant jiġu emendati,
ADOTTAT DAN IR-REGOLAMENT:
Artikolu 1
Emendi għar-Regolament ta' Delega (UE) Nru 1059/2010
Ir-Regolament ta' Delega (UE) Nru 1059/2010 huwa emendat kif ġej:
(1)
L-Artikolu 3 huwa emendat kif ġej:
(a)
Huwa miżjud il-punt (f) li ġej:
“(f)
tikketta elettronika fil-format u bl-informazzjoni kif stabbilita fl-Anness I hija disponibbli għan-negozjanti għal kull mudell ta' magna domestika tal-ħasil tal-platti mqiegħed fis-suq mill-1 ta' Jannar 2015 b'identifikatur ġdid tal-mudell. Tista' tiġi magħmula disponibbli wkoll għall-kummerċjanti għal mudelli oħra ta' magni domestiċi tal-ħasil tal-platti;”;
(b)
Huwa miżjud il-punt (g) li ġej:
“(g)
skeda elettronika tal-informazzjoni tal-prodott kif stabbilita fl-Anness II issir disponibbli għan-negozjanti għal kull mudell tal-magna domestika tal-ħasil tal-platti mqiegħed fis-suq mill-1 ta' Jannar 2015 b'identifikatur ġdid tal-mudell. Tista' tiġi magħmula disponibbli wkoll għall-kummerċjanti għal mudelli oħra ta' magni domestiċi tal-ħasil tal-platti.”.
(2)
Fl-Artikolu 4, il-punt (b) huwa mibdul b'dan li ġej:
“(b)
il-magni domestiċi tal-ħasil tal-platti offruti għall-bejgħ, kiri jew xiri bin-nifs meta l-utent finali ma jistax ikun mistenni li jara l-magna domestika tal-ħasil tal-platti murija, ikunu kkummerċjalizzati bl-informazzjoni mogħtija mill-fornituri skont l-Anness IV. Meta l-offerta issir permezz tal-Internet u tikketta elettronika u skeda tal-prodott elettronika jkunu saru disponibbli f'konformità mal-Artikolu 3(f) u 3(g), minflok għandhom japplikaw id-dispożizzjonijiet tal-Anness VIII;”.
(3)
Jiżdied Anness VIII ġdid skont l-Anness I ta' dan ir-Regolament.
Artikolu 2
Emendi għar-Regolament ta' Delega (UE) Nru 1060/2010
Ir-Regolament ta' Delega (UE) Nru 1060/2010 huwa emendat kif ġej:
(1)
L-Artikolu 3 huwa emendat kif ġej:
(a)
Huwa miżjud il-punt (f) li ġej:
“(f)
tikketta elettronika fil-format u bl-informazzjoni kif stabbilit fl-Anness II issir disponibbli għan-negozjanti għal kull mudell ta' tagħmir refriġeranti domestiku mqiegħed fis-suq mill-1 ta' Jannar 2015 b'identifikatur ġdid tal-mudell. Tista' issir disponibbli wkoll għall-kummerċjanti għal mudelli oħra ta' tagħmir refriġeranti domestiku;”;
(b)
Huwa miżjud il-punt (g) li ġej:
“(g)
skeda elettronika tal-informazzjoni tal-prodott kif stabbilit fl-Anness III issir disponibbli għan-negozjanti għal kull mudell ta' tagħmir refriġeranti domestiku mqiegħed fis-suq mill-1 ta' Jannar 2015 b'identifikatur ġdid tal-mudell. Tista' tiġi magħmula disponibbli wkoll għall-kummerċjanti għal mudelli oħra ta' tagħmir refriġeranti domestiku.”.
(2)
Fl-Artikolu 4, il-punt (b) huwa mibdul b'dan li ġej:
“(b)
tagħmir refriġeranti domestiku offrut għall-bejgħ, kiri jew xiri bin-nifs meta l-utent finali ma jkunx mistenni jara l-prodott għall-wiri, ikun ikkummerċjalizzati bl-informazzjoni mogħtija mill-fornituri skont l-Anness V. Meta l-offerta ssir permezz tal-Internet, u tikketta u skeda tal-prodott elettroniċi jkunu saru disponibbli f'konformità mal-Artikolu 3(f) u 3(g), minflok għandhom japplikaw id-dispożizzjonijiet tal-Anness X;”.
(3)
Jiżdied Anness X ġdid skont l-Anness II ta' dan ir-Regolament.
Artikolu 3
Emendi għar-Regolament ta' Delega (UE) Nru 1061/2010
Ir-Regolament ta' Delega (UE) Nru 1061/2010 huwa emendat kif ġej:
(1)
L-Artikolu 3 huwa emendat kif ġej:
(a)
Huwa miżjud il-punt (f) li ġej:
“(f)
tikketta elettronika fil-format u bl-informazzjoni kif stabbilit fl-Anness I issir disponibbli għan-negozjanti għal kull mudell ta' magna domestika tal-ħasil tal-ħwejjeġ imqiegħed fis-suq mill-1 ta' Jannar 2015 b'identifikatur ġdid tal-mudell. Tista' tiġi magħmula disponibbli wkoll lill-kummerċjanti għal mudelli oħra ta' magni tal-ħasil domestiċi;”;
(b)
Huwa miżjud il-punt (g) li ġej:
“(g)
skeda elettronika tal-informazzjoni tal-prodott kif stabbilit fl-Anness II issir disponibbli għan-negozjanti għal kull mudell ta' magna domestika tal-ħasil tal-ħwejjeġ imqiegħed fis-suq mill-1 ta' Jannar 2015 b'identifikatur ġdid tal-mudell. Tista' tiġi magħmula disponibbli wkoll lill-kummerċjanti għal mudelli oħra ta' magni tal-ħasil domestiċi.”
(2)
Fl-Artikolu 4, il-punt (b) huwa mibdul b'dan li ġej:
“(b)
magni domestiċi tal-ħasil tal-ħwejjeġ offruti għall-bejgħ, kiri jew xiri bin-nifs meta l-utent finali ma jkunx mistenni jara l-prodott għall-wiri, ikunu kkummerċjalizzati bl-informazzjoni mogħtija mill-fornituri skont l-Anness IV. Fejn l-offerta ssir permezz tal-Internet, u tikketta elettronika u skeda tal-prodott elettronika jkunu saru disponibbli f'konformità mal-Artikolu 3(f) u 3(g), minflok għandhom japplikaw id-dispożizzjonijiet tal-Anness VIII;”.
(3)
Jiżdied Anness VIII ġdid skont l-Anness III ta' dan ir-Regolament.
Artikolu 4
Emendi għar-Regolament ta' Delega (UE) Nru 1062/2010
Ir-Regolament ta' Delega (UE) Nru 1062/2010 huwa emendat kif ġej:
(1)
L-Artikolu 3 huwa emendat kif ġej:
(a)
Fil-paragrafu 1 għandu jiżdied il-punt (f) li ġej:
“(f)
tikketta elettronika fil-format u bl-informazzjoni kif stabbilit fl-Anness V issir disponibbli għan-negozjanti għal kull mudell ta' televixin mqiegħed fis-suq mill-1 ta' Jannar 2015 b'identifikatur ġdid tal-mudell. Tista' tiġi magħmula disponibbli wkoll lill-kummerċjanti għal mudelli oħra tat-televixin;”;
(b)
Fil-paragrafu 1, jiżdied il-punt (g) li ġej:
“(g)
skeda elettronika tal-informazzjoni tal-prodott kif stabbilit fl-Anness III issir disponibbli għan-negozjanti għal kull mudell ta' televixin mqiegħed fis-suq mill-1 ta' Jannar 2015 b'identifikatur ġdid tal-mudell. Tista' tiġi magħmula disponibbli wkoll lill-kummerċjanti għal mudelli oħra tat-televixin.”.
(2)
Fl-Artikolu 4, il-punt (b) huwa mibdul b'dan li ġej:
“(b)
televixins offruti għall-bejgħ, kiri jew xiri bin-nifs meta l-utent finali ma jkunx mistenni jara l-prodott għall-wiri, ikunu kkummerċjalizzati bl-informazzjoni mogħtija mill-fornituri skont l-Anness VI. Fejn l-offerta ssir permezz tal-Internet, u tikketta elettronika u skeda tal-prodott elettronika jkunu ġew magħmula disponibbli f'konformità mal-Artikolu 3(1)(f) u 3(1)(g) minflok għandhom japplikaw id-dispożizzjonijiet tal-Anness IX;”.
(3)
Jiżdied Anness IX ġdid skont l-Anness IV ta' dan ir-Regolament.
Artikolu 5
Emendi għar-Regolament ta' Delega (UE) Nru 626/2011
Ir-Regolament ta' Delega (UE) Nru 626/2011 huwa emendat kif ġej:
(1)
L-Artikolu 3 huwa emendat kif ġej:
(a)
Fil-paragrafu 1, jiżdied il-punt (h) li ġej:
“(h)
tikketta elettronika fil-format u bl-informazzjoni kif stabbilit fl-Anness III issir disponibbli għan-negozjanti għal kull mudell ta' kundizzjonatur tal-arja mqiegħed fis-suq mill-1 ta' Jannar 2015 b'identifikatur ġdid tal-mudell, b'rispett għall-klassijiet tal-effiċjenza enerġetika stabbiliti fl-Anness II. Tista' tiġi magħmula disponibbli lil kummerċjanti ta' mudelli oħra ta' kundizzjonaturi tal-arja;”;
(b)
Fil-paragrafu 1, jiżdied il-punt (i) li ġej:
“(i)
skeda elettronika tal-informazzjoni tal-prodott kif stabbilit fl-Anness IV issir disponibbli għan-negozjanti għal kull mudell ta' kundizzjonatur tal-arja mqiegħed fis-suq mill-1 ta' Jannar 2015 b'identifikatur ġdid tal-mudell. Tista' tiġi magħmula disponibbli wkoll lill-kummerċjanti għal mudelli oħra ta' kundizzjonaturi tal-arja.”.
(2)
Fl-Artikolu 4, il-punt (b) huwa mibdul b'dan li ġej:
“(b)
kundizzjonaturi tal-arja offruti għall-bejgħ, kiri jew xiri bin-nifs meta l-utent finali ma jkunx mistenni jara l-prodott għall-wiri, ikunu kkummerċjalizzati bl-informazzjoni mogħtija mill-fornituri skont l-Annessi IV u VI. Fejn l-offerta tkun magħmula permezz tal-Internet, u tikketta elettronika u skeda tal-prodott elettronika jkunu ġew magħmula disponibbli f'konformità mal-Artikolu 3(1)(h) u 3(1)(i), minflok għandhom japplikaw id-dispożizzjonijiet tal-Anness IX;”.
(3)
Jiżdied Anness IX ġdid skont l-Anness V ta' dan ir-Regolament.
Artikolu 6
Emendi għar-Regolament ta' Delega (UE) Nru 392/2012
Ir-Regolament ta' Delega (UE) Nru 392/2012 huwa emendat kif ġej:
(1)
L-Artikolu 3 huwa emendat kif ġej:
(a)
Huwa miżjud il-punt (f) li ġej:
“(f)
tikketta elettronika fil-format u bl-informazzjoni kif stabbilit fl-Anness I issir disponibbli għan-negozjanti għal kull mudell ta' magni domestiċi tat-tnixxif tal-ħwejjeġ mqiegħed fis-suq mill-1 ta' Jannar 2015 b'identifikatur ġdid tal-mudell. Tista' tiġi magħmula disponibbli wkoll lill-kummerċjanti għal mudelli oħra ta' magni domestiċi tat-tnixxif tal-ħwejjeġ;”;
(b)
Huwa miżjud il-punt (g) li ġej:
“(g)
skeda elettronika tal-informazzjoni tal-prodott kif stabbilit fl-Anness II issir disponibbli għan-negozjanti għal kull mudell ta' magna domestika tat-tnixxif tal-ħwejjeġ mqiegħed fis-suq mill-1 ta' Jannar 2015 b'identifikatur ġdid tal-mudell. Tista' tiġi magħmula disponibbli wkoll lill-kummerċjanti għal mudelli oħra ta' magni domestiċi tat-tnixxif tal-ħwejjeġ.”.
(2)
Fl-Artikolu 4, il-punt (b) huwa mibdul b'dan li ġej:
“(b)
magni domestiċi tat-tnixxif tal-ħwejjeġ offruti għall-bejgħ, il-kiri jew ix-xiri bin-nifs meta l-utent finali ma jkunx mistenni jara l-prodott għall-wiri, kif jispeċifika l-Artikolu 7 tad-Direttiva 2010/30/UE, huma kkummerċjalizzati bl-informazzjoni mogħtija mill-fornituri skont il-Anness IV ta' dan ir-Regolament. Meta l-offerta ssir bl-Internet, u tikketta elettronika u skeda tal-prodott elettronika jkunu ġew magħmula disponibbli f'konformità mal-Artikolu 3(f) u 3(g), minflok għandhom japplikaw id-dispożizzjonijiet tal-Anness VIII;”.
(3)
Jiżdied Anness VIII ġdid skont l-Anness VI ta' dan ir-Regolament.
Artikolu 7
Emendi għar-Regolament ta' Delega (UE) Nru 874/2012
Ir-Regolament ta' Delega (UE) Nru 874/2012 huwa emendat kif ġej:
(1)
L-Artikolu 3 huwa emendat kif ġej:
(a)
Fil-paragrafu 1 għandu jiżdied il-punt (f) li ġej:
“(f)
tikketta elettronika fil-format u bl-informazzjoni kif stabbilit fil-punt 1 tal-Anness I issir disponibbli għan-negozjanti għal kull mudell ta' bozoz tal-elettriku mqiegħed fis-suq mill-1 ta' Jannar 2015 b'identifikatur ġdid tal-mudell. Tista' tiġi magħmula disponibbli wkoll lill-kummerċjanti għal mudelli oħra ta' bozoz tal-elettriku;”;
(b)
Fil-paragrafu 2, jiżdied il-punt (e) li ġej:
“(e)
tikketta elettronika fil-format u bl-informazzjoni kif stabbilit fil-punt 2 tal-Anness I issir disponibbli għan-negozjanti għal kull mudell ta' unità tat-tidwil mqiegħed fis-suq mill-1 ta' Jannar 2015 b'identifikatur ġdid tal-mudell. Tista' tiġi magħmula disponibbli wkoll lill-kummerċjanti għal mudelli oħra ta' unitajiet tat-tidwil.”.
(2)
L-Artikolu 4 huwa emendat kif ġej:
(a)
Fil-paragrafu 1, il-punt (a) jiġi mibdul b'dan li ġej:
“(a)
kull mudell offrut għall-bejgħ, kiri jew xiri bin-nifs meta l-utent finali ma jkunx mistenni jara l-prodott għall-wiri huwa kkummerċjalizzat bl-informazzjoni mogħtija mill-fornituri skont l-Anness IV. Meta l-offerta tkun magħmula permezz tal-Internet, u tikketta elettronika tkun ġiet magħmula disponibbli f'konformità mal-Artikolu 3(1)(f) minflok għandhom japplikaw id-dispożizzjonijiet tal-Anness VIII;”;
(b)
Fil-paragrafu 2, il-punt (d) li ġej huwa miżjud:
“(d)
kull mudell offrut għall-bejgħ, kiri jew xiri bin-nifs permezz tal-Internet u li għalih tikketta elettronika tkun ġiet magħmula disponibbli f'konformità mal-Artikolu 3(2)(e) huwa akkumpanjat bit-tikketta skont l-Anness VIII.”.
(3)
Jiżdied Anness VIII ġdid skont l-Anness VII ta' dan ir-Regolament.
Artikolu 8
Emendi għar-Regolament ta' Delega (UE) Nru 665/2013
Ir-Regolament ta' Delega (UE) Nru 665/2013 huwa emendat kif ġej:
(1)
L-Artikolu 3 huwa emendat kif ġej:
(a)
Fil-paragrafu 1, għandu jiżdied il-punt (f) li ġej:
“(f)
tikketta elettronika fil-format u bl-informazzjoni stabbilita fl-Anness II issir disponibbli għan-negozjanti għal kull mudell ta' vacuum cleaner imqiegħed fis-suq mill-1 ta' Jannar 2015 b'identifikatur ġdid tal-mudell. Tista' tiġi magħmula disponibbli wkoll lill-kummerċjanti għal mudelli oħra ta' vacuum cleaners;”;
(b)
Fil-paragrafu 1, għandu jiżdied il-punt (g) li ġej:
“(g)
skeda elettronika tal-informazzjoni tal-prodott kif stabbilit fl-Anness III issir disponibbli għan-negozjanti għal kull mudell ta' vacuum cleaner mqiegħed fis-suq mill-1 ta' Jannar 2015 b'identifikatur ġdid tal-mudell. Tista' tiġi magħmula disponibbli wkoll lill-kummerċjanti għal mudelli oħra ta' vacuum cleaners;”;
(2)
Fl-Artikolu 4, il-punt (b) huwa mibdul b'dan li ġej:
“(b)
vacuum cleaners offruti għall-bejgħ, kiri jew xiri bin-nifs meta l-utent finali ma jkunx mistenni jara l-prodott għall-wiri, kif speċifikat fl-Artikolu 7 tad-Direttiva 2010/30/UE, huma kkummerċjalizzati bl-informazzjoni mogħtija mill-fornituri skont l-Anness V ta' dan ir-Regolament. Meta l-offerta ssir permezz tal-Internet, u tikketta elettronika u skeda tal-prodott elettronika tkun ġiet magħmula disponibbli f'konformità mal-Artikolu 3(1)(f) u 3(1)(g), minflok għandhom japplikaw id-dispożizzjonijiet tal-Anness VIII;”.
(3)
Jiżdied Anness VIII ġdid skont l-Anness VIII ta' dan ir-Regolament.
Artikolu 9
Emendi għar-Regolament ta' Delega (UE) Nru 811/2013
Ir-Regolament ta' Delega (UE) Nru 811/2013 huwa emendat kif ġej:
(1)
L-Artikolu 3 huwa emendat kif ġej:
(a)
Fil-paragrafu 1, il-punt (f) li ġej huwa miżjud fl-ewwel subparagrafu:
“(f)
tikketta elettronika fil-format u bl-informazzjoni kif stabbilit fil-punt 1.1 tal-Anness III issir disponibbli għan-negozjanti għal kull mudell ta' ħiter tal-post konformi mal-klassijiet tal-effiċjenza tal-ħiters tal-post staġjonali stabbiliti fil-punt 1 tal-Anness II;”;
(b)
Fil-paragrafu 1, il-punt (g) li ġej huwa miżjud fl-ewwel subparagrafu:
“(g)
skeda elettronika tal-informazzjoni tal-prodott kif stabbilit fil-punt 1 tal-Anness IV issir disponibbli għan-negozjanti għal kull mudell ta' ħiter tal-post, li biha għall-mudelli ta' ħiters tal-post b'pompa tas-sħana, l-iskeda elettronika tal-informazzjoni tal-prodott tkun disponibbli għan-negozjanti tal-inqas għall-ġeneratur tas-sħana;”;
(c)
Fil-paragrafu 1, jiżdied is-subparagrafu li ġej:
“Mis-26 ta' Settembru 2019 tikketta elettronika fil-format u bl-informazzjoni kif stabbilit fil-punt 1.2 tal-Anness III għandha tkun disponibbli għan-negozjanti għal kull mudell ta' ħiter tal-post konformi mal-klassijiet tal-effiċjenza tal-ħiters tal-post staġjonali stabbiliti fil-punt 1 tal-Anness II.”;
(d)
Fil-paragrafu 2, il-punt (f) li ġej huwa miżjud fl-ewwel subparagrafu:
“(f)
tikketta elettronika fil-format u bl-informazzjoni kif stabbilit fil-punt 2.1 tal-Anness III issir disponibbli għan-negozjanti għal kull mudell ta' ħiter ikkombinat konformi mal-klassijiet tal-effiċjenza tal-ħiters tal-post staġjonali u klassijiet tal-effiċjenza enerġetika tal-ħiters tal-ilma stabbiliti fil-punt 1 u 2 tal-Anness II;”;
(e)
Fil-paragrafu 2, il-punt (g) li ġej huwa miżjud fl-ewwel subparagrafu:
“(g)
skeda elettronika tal-informazzjoni tal-prodott kif stabbilit fil-punt 2 tal-Anness IV issir disponibbli għan-negozjanti għal kull mudell ta' ħiter ikkombinat, li biha għall-mudelli ta' ħiters tal-post b'pompa tas-sħana, l-iskeda elettronika tal-informazzjoni tal-prodott tkun disponibbli għan-negozjanti tal-inqas għall-ġeneratur tas-sħana;”;
(f)
“Fil-paragrafu 2, jiżdied is-subparagrafu li ġej:
Mis-26 ta' Settembru 2019 tikketta elettronika fil-format u bl-informazzjoni stabbilita fil-punt 2.2 tal-Anness III għandha tkun disponibbli għan-negozjanti għal kull mudell ta' ħiter ikkombinat konformi mal-klassijiet tal-effiċjenza tal-ħiters tal-post staġjonali u l-klassijiet tal-effiċjenza tal-ħiters tal-ilma stabbiliti fil-punti 1 u 2 tal-Anness II.”;
(g)
Fil-paragrafu 3 il-punt (c) li ġej huwa miżjud:
“(c)
skeda elettronika tal-informazzjoni tal-prodott, kif stabbilit fil-punt 3 tal-Anness IV, issir disponibbli għan-negozjanti għal kull mudell ta' regolatur tat-temperatura.”.
(h)
Fil-paragrafu 4, jiżdied il-punt (c) li ġej:
“(c)
skeda elettronika tal-informazzjoni tal-prodott, kif stabbilit fil-punt 4 tal-Anness IV, issir disponibbli għan-negozjanti għal kull mudell ta' regolatur ta' apparat solari.”.
(i)
Fil-paragrafu 5, għandu jiżdied il-punt (f) li ġej:
“(f)
tikketta elettronika fil-format u bl-informazzjoni kif stabbilit fil-punt 3 tal-Anness III issir disponibbli għan-negozjanti għal kull mudell magħmul minn pakkett magħmul minn ħiter tal-post, regolatur tat-temperatura u apparat solari konformi mal-klassijiet tal-effiċjenza tal-ħiters tal-post staġjonali stabbiliti fil-punt 1 tal-Anness II;”;
(j)
Fil-paragrafu 5, jiżdied il-punt (g) li ġej:
“(g)
skeda elettronika tal-informazzjoni tal-prodott, kif stabbilit fil-punt 5 tal-Anness IV, issir disponibbli għan-negozjanti għal kull mudell magħmul minn pakkett magħmul minn ħiter tal-post, regolatur tat-temperatura u apparat solari.”.
(k)
Fil-paragrafu 6, għandu jiżdied il-punt (f) li ġej:
“(f)
tikketta elettronika fil-format u bl-informazzjoni kif stabbilit fil-punt 4 tal-Anness III għandha ssir disponibbli għan-negozjanti għal kull mudell magħmul minn pakkett magħmul minn ħiter ikkombinat, regolatur tat-temperatura u apparat solari konformi mal-klassijiet tal-effiċjenza enerġetika tal-ħiters tal-post staġjonali u l-klassijiet tal-effiċjenza enerġetika tal-ħiters tal-ilma stabbiliti fil-punti 1 u 2 tal-Anness II;”.
(l)
Fil-paragrafu 6, jiżdied il-punt (g) li ġej:
“(g)
skeda elettronika tal-informazzjoni tal-prodott, kif stabbilit fil-punt 6 tal-Anness IV, issir disponibbli għan-negozjanti għal kull mudell magħmul minn pakkett magħmul minn ħiter ikkombinat, regolatur tat-temperatura u apparat solari.”.
(2)
L-Artikolu 4 huwa emendat kif ġej:
(a)
Fil-paragrafu 1, il-punt (b) huwa mibdul b'dan li ġej:
“(b)
ħiters tal-post offruti għall-bejgħ, kiri jew xiri bin-nifs meta l-utent finali ma jkunx mistenni jara l-ħiter tal-post għall-wiri, jkunu kkummerċjalizzati bl-informazzjoni mogħtija mill-fornituri skont il-punt 1 tal-Anness VI, ħlief meta l-offerta ssir permezz tal-Internet, f'liema każ id-dispożizzjonijiet tal-Anness IX għandhom japplikaw;”;
(b)
Fil-paragrafu 2, il-punt (b) huwa mibdul b'dan li ġej:
“(b)
ħiters ikkombinati offruti għall-bejgħ, kiri jew xiri bin-nifs meta l-utent finali ma jkunx mistenni jara l-ħiter ikkombinat għall-wiri, ikunu kkummerċjalizzati bl-informazzjoni mogħtija mill-fornituri skont il-punt 2 tal-Anness VI, ħlief meta l-offerta ssir permezz tal-Internet, f'liema każ għandhom japplikaw id-dispożizzjonijiet tal-Anness IX;”;
(c)
Fil-paragrafu 3, il-punt (b) huwa mibdul b'dan li ġej:
“(b)
pakketti ta' ħiter tal-post, regolatur tat-temperatura u apparat solari offrut għall-bejgħ, kiri jew xiri bin-nifs, meta l-utent finali ma jkunx mistenni jara l-pakkett ta' ħiter tal-post, regolatur tat-temperatura u apparat solari għall-wiri, ikunu kkummerċjalizzati bl-informazzjoni mogħtija skont il-punt 3 tal-Anness VI, ħlief meta l-offerta issir permezz tal-Internet, f'liema każ għandhom japplikaw id-dispożizzjonijiet tal-Anness IX;”;
(d)
Fil-paragrafu 4, il-punt (b) huwa mibdul b'dan li ġej:
“(b)
pakketti ta' ħiter tal-post, regolatur tat-temperatura u apparat solari offrut għall-bejgħ, kiri jew xiri bin-nifs, meta l-utent finali ma jkunx mistenni jara l-pakkett ta' ħiter tal-post, regolatur tat-temperatura u apparat solari għall-wiri, ikunu kkummerċjalizzati bl-informazzjoni mogħtija skont il-punt 4 tal-Anness VI, ħlief meta l-offerta ssir permezz tal-Internet, f'liema każ għandhom japplikaw id-dispożizzjonijiet tal-Anness IX;”.
(3)
L-Anness VI huwa emendat skont l-Anness IX ta' dan ir-Regolament.
(4)
Jiżdied Anness IX ġdid skont l-Anness IX ta' dan ir-Regolament.
Artikolu 10
Emendi għar-Regolament ta' Delega (UE) Nru 812/2013
Ir-Regolament ta' Delega (UE) Nru 812/2013 huwa emendat kif ġej:
(1)
L-Artikolu 3 huwa emendat kif ġej:
(a)
Fil-paragrafu 1, il-punt (f) li ġej huwa miżjud fl-ewwel subparagrafu:
“(f)
tikketta elettronika fil-format u bl-informazzjoni kif stabbilita fil-punt 1.1 tal-Anness III issir disponibbli għan-negozjanti għal kull mudell ta' ħiter tal-ilma, skont il-klassijiet tal-effiċjenza tal-ħiters tal-ilma stabbiliti fil-punt 1 tal-Anness II;”.
(b)
Fil-paragrafu 1, il-punt (g) li ġej huwa miżjud fl-ewwel subparagrafu:
“(g)
skeda elettronika tal-informazzjoni tal-prodott, kif stabbilit fil-punt 1 tal-Anness IV, issir disponibbli għan-negozjanti għal kull mudell ta' ħiter tal-ilma, li biha għall-mudelli ta' ħiters tal-ilma b'pompa tas-sħana, l-iskeda elettronika tal-informazzjoni tal-prodott tkun disponibbli għan-negozjanti tal-inqas għall-ġeneratur tas-sħana.”;
(c)
Fil-paragrafu 1, jiżdied is-subparagrafu li ġej:
“Mis-26 ta' Settembru 2017 tikketta elettronika fil-format bl-informazzjoni kif stabbilit fil-punt 1.2 tal-Anness III għandha tkun disponibbli għan-negozjanti għal kull mudell ta' ħiter tal-ilma konformi mal-klassijiet tal-effiċjenza tal-ħiters tal-ilma stabbiliti fil-punt 1 tal-Anness II.”;
(d)
Fil-paragrafu 2, il-punt (f) li ġej huwa miżjud fl-ewwel subparagrafu:
“(f)
tikketta elettronika fil-format u bl-informazzjoni stabbilita fil-punt 2.1 tal-Anness III issir disponibbli għan-negozjanti għal kull mudell ta' tank għall-ħażna tal-misħun skont il-klassijiet tal-effiċjenza enerġetika tal-ilma stabbiliti fil-punt 2 tal-Anness II;”;
(e)
Fil-paragrafu 2, il-punt (g) li ġej huwa miżjud fl-ewwel subparagrafu:
“(g)
skeda elettronika tal-informazzjoni tal-prodott, kif stabbilit fil-punt 2 tal-Anness IV issir disponibbli għan-negozjanti għal kull mudell ta' tank għall-ħażna tal-misħun.”;
(f)
Fil-paragrafu 2, jiżdied is-subparagrafu li ġej:
“Mis-26 ta' Settembru 2017 tikketta elettronika fil-format bl-informazzjoni kif stabbilit fil-punt 2.2 tal-Anness III għandha tkun disponibbli għan-negozjanti għal kull mudell ta' tank għall-ħażna tal-misħun, skont il-klassijiet tal-effiċjenza enerġetika stabbiliti fil-punt 2 tal-Anness II.”;
(g)
Fil-paragrafu 3 il-punt (c) li ġej huwa miżjud:
“(c)
skeda elettronika tal-informazzjoni tal-prodott, kif stabbilit fil-punt 3 tal-Anness IV, issir disponibbli għan-negozjanti għal kull mudell ta' apparat solari.”;
(h)
Fil-paragrafu 4, għandu jiżdied il-punt (f) li ġej:
“(f)
tikketta elettronika fil-format u bl-informazzjoni kif stabbilita fil-punt 3 tal-Anness III issir disponibbli għan-negozjanti għal kull mudell magħmul minn pakkett magħmul minn ħiter tal-ilma u apparat solari, skont il-klassijiet tal-effiċjenza tal-ħiters tal-ilma stabbiliti fil-punt 1 tal-Anness II;”.
(i)
Fil-paragrafu 4, jiżdied il-punt (g) li ġej:
“(g)
skeda elettronika tal-informazzjoni tal-prodott, kif stabbilit fil-punt 4 tal-Anness IV, issir disponibbli għan-negozjanti għal kull mudell magħmul minn pakkett magħmul minn ħiter tal-ilma u apparat solari.”.
(2)
L-Artikolu 4 huwa emendat kif ġej:
(a)
Fil-paragrafu 1, il-punt (b) huwa mibdul b'dan li ġej:
“(b)
ħiters tal-ilma offruti għall-bejgħ, kiri jew xiri bin-nifs meta l-utent finali ma jkunx mistenni jara l-ħiter tal-ilma għall-wiri, jkunu kkummerċjalizzati bl-informazzjoni mogħtija mill-fornituri skont il-punt 1 tal-Anness VI, ħlief meta l-offerta tkun magħmula permezz tal-Internet, f'liema każ għandhom japplikaw id-dispożizzjonijiet tal-Anness X;”;
(b)
Fil-paragrafu 2, il-punt (b) huwa mibdul b'dan li ġej:
“(b)
it-tankijiet għall-ħażna tal-misħun offruti għall-bejgħ, għall-kiri jew għax-xiri bin-nifs, meta l-utent finali ma jkunx mistenni jara t-tank għall-ħażna tal-misħun għall-wiri, jkunu kkummerċjalizzati bl-informazzjoni pprovduta mill-fornituri skont il-punt 2 tal-Anness VI; ħlief meta l-offerta ssir permezz tal-Internet f'liema każ id-dispożizzjonijiet fl-Anness X għandhom japplikaw;”;
(c)
Fil-paragrafu 3, il-punt (b) huwa mibdul b'dan li ġej:
“(b)
pakketti ta' ħiter tal-ilma u apparat solari offruti għall-bejgħ, kiri jew xiri bin-nifs, meta l-utent finali ma jkunx mistenni jara l-pakkett ta' ħiter tal-ilma u apparat solari għall-wiri, jkunu kkummerċjalizzati bl-informazzjoni mogħtija skont il-punt 3 tal-Anness VI, ħlief meta l-offerta ssir permezz tal-Internet, f'liema każ għandhom japplikaw id-dispożizzjonijiet tal-Anness X;”.
(3)
L-Anness VI huwa emendat skont l-Anness X ta' dan ir-Regolament.
(4)
Jiżdied Anness X ġdid skont l-Anness X ta' dan ir-Regolament.
Artikolu 11
Dħul fis-seħħ
Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, il-5 ta' Marzu 2014.

Labels: 12
3
14
1